Grandiosa

Pizza Grandiosa, Grandiosa eller Grandi/Grændis er Norges mest solgte frysepizza. Pizzaen blev lanceret 11. februar 1980 af færdigmadproducenten Nora Industrier. I dag produceres den af Stabburet i Stranda i Møre og Romsdal, og Orkla er ejer.

Fra 1980 til 2011 er der solgt ca. 420 mio. Grandiosapizzaer.
Pizza Grandiosa har en markedsandel i Norge på omkring 50 %, hvilket er omkring 21 mio. Grandiosaer årlig.

I Sverige sælges Grandiosa af Procordia Food.

Historie og markedsføringstiltag 

Pizza Grandiosa blev lanceret i 1980, men det var først i 1993 at salget begyndte at tage fart. I 1994 passerede produktionen 100.000 pizzaer per dag.

Markedsføringen og reklamer har været opfindsomme, og to af kampagnerne har været såkaldte "pizzavalg". Den første var mellem Grandiosa Kjøttdeig & Løk og Grandiosa Pepperoni. Imidlertid fik begge en plads i Grandiosa-sortimentet. Den anden blev arrangeret i 2005 mellem Grandiosa Taco og Grandiosa Pølse & Tomat. Over 200.000 nordmænd deltog og Grandiosa Taco vandt valget.

Grandiosaen fik i 2005 sin egen bog: GrandiosaLAND skrevet af flere forfattere. Bogen er en samling Grandiosa-historier, en række historier om norske traditioner og opskrifter på, hvordan man kan variere pizzaen.

I 2006 blev Grandiosa Lørdagspizza lanceret sammen med sangen "Respekt for Grandiosa". Sangen lå øverst på VG-lista i otte uger og blev hentet ned som ringetone til mobiltelefoner over 700.000 gange. Den er også blevet hentet over 1 mio. gange på nettet, hvoraf 200.000 ikke var i Norge.

I 2009 kom det frem, at SAS ville bruge grandiosa i en markedsføringskampagne, hvor der i fem mio. æsker var en rabatkupon på 100 NOK til SAS' rejser samt én rejsepræmie på 1 mio. NOK. Kampagnen skulle primært ramme Norwegian.

I 2009 udtalte omkring 165.000 nordmænd, at de spiser Grandiosa juleaften, mens dette tal var omkring 200.000 i 2011 og der spises omkring 2,5 mio. Grandiosapizzaer op mod jul.

Eksport 
Grandiosa sælges også i Finland og Sverige, hvor Orkla har fuldt udbygget markedsførings- og distributionsnet inden for frossenpizza-segmentet.

I Finland sælges disse varianter af den originale Grandiosaen: Grandiosa Original, Grandiosa Original 2 pk., Grandiosa Hawaii, Grandiosa Kjøttdeig og Løk og Grandiosa Pepperoni.

I Sverige sælges flere varianter af den originale Grandiosaen.

Pizzaen sælges desuden i Danmark, Polen og Island i begrænset omfang.

Ingredienser 
Den nøjagtige opskrift er hemmelig, men den består hovedsagelig af hvedemel, Jarlsbergost (21,4 %), vand, "pizzakød" og sojaprotein. Det såkaldte pizzakød er en fars som indeholder bl.a 40 % oksekød, vand, soyaprotein, krydderier og konserveringsmiddel. Efter 1997 blev der i en periode brugt gelatine som bindemiddel i farsen.

Varianter 
Der eksisterer 20 varianter af Grandiosa. Alle består af mel, ost og forskellige former for fyld med kød.

 Grandiosa Original (består af strimlet svinekød, ost, tomatsovs og paprika, 585g)
 Grandiosa Kjøttdeig & Løk
 Grandiosa Pepperoni
 Grandiosa Pølse & Tomat
 Grandiosa Pølseproff (1998)
 Grandiosa Mild Taco (2000)
 Grandiosa Taco (2004)
 Grandiosa Lørdagspizza (2006)
 Grandiosa Full pakke (2007)
 Grandiosa Gull (2007)
 Grandiosa Speltpizza (2008)
 Grandiosa uten paprika (2009)
 Grandiosa Tynn bunn (April 2009)
 Grandiosa Biff og Løk (2010)
 Grandiosa Ekstra Tynn Mozzarella (2010)
 Grandiosa Hawaii (2010)
 Grandiosa Vår Hjemmelagde (2011)
 Grandiosa Nachopizza (2012)
 Grandiosa Orginal med ny bunn (2012)
 Grandiosa Kebabpizza (2013)
Grandiosa Mild Taco (2000) ophørte i 2004. Sommeren 2004 blev der arrangeret et "folkevalg" mellem Grandiosa Taco og Grandiosa Pølse & Tomat som erstatning for denne. Grandiosa Taco vandt. Der var også en afstemning mellem Grandiosa Kjøttdeig og Løk og Grandiosa Pepperoni, der dog resulterede i at Norge ville have begge varianter.

Norgesmesterskap i Grandiosa-spisning 
11. oktober 2006 blev der arrangeret Norgesmesterskab i Grandiosa-spisning under UKA i Ås. Konkurrencen gik ud på at spise en hel Pizza Grandiosa hurtigst muligt.
Der blev gennemført semifinaler i Bergen, Tromsø, Trondheim, Sogndal, Stavanger, Oslo og Ås, før finalen blev holdt under UKA i Ås. Hovedpræmien var en fryser fyldt med Grandiosa, og vindererne blev Claus Liland i herreklassen med tiden 1:37.4 og Silje Kristine Kristiansen i dameklassen på tiden 2:58.7.

15. oktober 2008 blev der på ny arrangeret Norgesmesterskab i Grandiosa-spisning under UKA i Ås.

Dagligvareprisen 
4. september 2008 blev udviklingen af Pizza Grandiosa belønnet med Dagligvareprisen. Prisen blev tildelt Leif Frode Onarheim, Ivar Moss og Arnold Harang. Onarheim var koncernchef i Nora Industrier, mens Moss var fabrikchef på koncernens fabrik på Stranda. Harang udviklede markedsføringen og distributionen af Grandiosa.

Referencer

Se også 
 Stabburet

Eksterne Henvisninger 
 Grandiosa.no – Officiel hjemmeside
 Stabburet.no  – Producentens hjemmeside
 grandiosaland.no  – GrandiosaLANDs hjemmeside

Mad fra Norge
Pizza